Ragnar Hagen

Ragnar Georg Hagen (1908–1969) var en norsk tennisspiller og disponent.

Hagen ble norsk mester i tennis i 1932, og ble også dobbel-mester totalt ti ganger (innendørs og utendørs). Fra 1930 til 1939 spilte han alle finalene i utendørs-NM og vant syv double-mesterskap (blant annet med Jan Staubo som partner). Han deltok også i mange år på Norges Davis Cup-lag. Som tillitsmann arbeidet han for Ready og i Norges Tennisforbund, der han var visepresident og landslagskaptein.

Hagen var far til politikeren Carl I. Hagen og historikeren Jorunn Bjørgum.

 Referanser 

 Kilder 
 Moen, Elisabeth Skarsbø. (2006) Profet i eget land : Historien om Carl I. Hagen, side 20. Gyldendal. 

Kategori:Norske tennisspillere
Kategori:Kongepokalvinnere i tennis
Kategori:Norgesmestere i tennis